3 days 8 hours 43 minutes\nΣυντάχθηκε απο τον/την esethess\nΣάββατο, 08 Σεπτέμβριος 2012 09:18\nΚάθε χρόνο τέτοιο καιρό οι αρχηγοί των κομμάτων, με επικεφαλής τον πρωθυπουργό, συνήθιζαν να περνούν μια βόλτα από τη Θεσσαλονίκη και να βγάζουν λόγο σε κλειστό οικογενειακό κύκλο, κυρίως στους εκπροσώπους των εργοδοτών αλλά και στις άλλες αρχές του τόπου: παπάδες, χωροφύλακες, στρατιωτικοί και πληρωμένοι καθηγητάδες και γραφιάδες παρατάσσονταν στις πρώτες σειρές στο Βελλίδειο.\nΣτη φιέστα αυτή ανακοινώνονταν παραδοσιακά οι κεντρικές γραμμές της οικονομικής πολιτικής. Οι κυβερνήσεις έκλειναν το μάτι στους χαραμοφάηδες εκπροσώπους των «παραγωγικών φορέων», πετούσαν κι ένα ξεροκόμματο υποσχέσεων στους εργαζόμενους και άλλες κατηγορίες «αναξιοπαθούντων».\nΚι εμείς οι εργαζόμενοι διαδηλώναμε απ’ έξω, προσπαθώντας να ματαιώσουμε τη φιέστα και δεχόμασταν άγρια καταστολή από διμοιρίες ΜΑΤ από όλη την Ελλάδα.\nΦέτος περιμένουμε τα ίδια ως προς το δεύτερο σκέλος. Με μια μικρή διαφορά. Ο πρωθυπουργός δε θα μιλήσει, δε θα δώσει το στίγμα καμιάς οικονομικής πολιτικής. Γιατί; Μα φυσικά γιατί δεν υπάρχει τίποτα το οποίο μπορεί να υποσχεθεί. Και τα παζάρια με τους εργοδότες είναι πια ακόμα πιο βρώμικα και μακάβρια, τόσο που δεν μπορούν να τα ανακοινώσουν δημόσια.\nΟι εργαζόμενοι δεχόμαστε επίθεση σε όλα τα εργασιακά δικαιώματα, τέτοια που πριν μερικά χρόνια δε θα μπορούσαμε καν να τη φανταστούμε. Ο στόχος είναι το κεφάλαιο να βγάλει τα σπασμένα δύο αιώνων συλλογικών εργατικών αγώνων.\nΚαι για να το καταφέρει χρειαζόταν φυσικά οργανωμένη τακτική. Επιστρατεύτηκαν δηλαδή οι παντοδύναμοι μηχανισμοί προπαγάνδας, τα Μ.Μ.Ε. Κάθε δύο μέρες έβαζαν στο στόχαστρο έναν κλάδο, προσάπτοντας του συλλογικά διαφθορά ή τεμπελιά. Και αμέσως μετά του «έπαιρναν τα μέτρα». Τα μέτρα επεκτείνονταν σε έναν άλλο κλάδο, και μετά σε άλλον και ύστερα σε όλους.\nΤην πιο σφοδρή όμως επίθεση δέχονταν «οι συνδικαλιστές» σε κάθε κλάδο που έμπαινε στο στόχαστρο. Οι μηχανισμοί προπαγάνδας έπαιρναν αφορμή από πραγματικές παθογένειες των γραφειοκρατικών συνδικάτων. Ναι, οι ηγέτες των συνδικάτων έχουν αθέμιτες σχέσεις με το κράτος και την εργοδοσία, ναι, είναι κομματόσκυλα, ναι, επιδιώκουν την προσωπική ανέλιξη. Πόσοι από αυτούς δεν έγιναν από στελέχη των διοικήσεων ως υπουργοί; Αυτά που ήταν τα πραγματικά προβλήματα των εργαζόμενων με τις πουλημένες συνδικαλιστικές ηγεσίες χρησιμοποιήθηκαν από τα Μ.Μ.Ε. ως πρόσχημα ώστε να απαξιωθεί γενικά ο συνδικαλισμός, να συκοφαντηθεί γενικά ο συλλογικός εργατικός αγώνας.\nΚι ύστερα ήρθε η κατάργηση των συλλογικών συμβάσεων, τόσο της ΕΣΣΕ όσο και των κλαδικών συλλογικών συμβάσεων.\nΚι εμείς εύλογα αναρωτιόμαστε: Αν ο συνδικαλισμός είναι πουλημένος, αν είναι άχρηστος και αδύναμος να μας προφυλάξει και να βελτιώσει τη θέση μας, γιατί καταργούν τις συλλογικές συμβάσεις;\nΓιατί φοβούνται τη συλλογική δράση των εργαζομένων. Μας θέλουν μόνους στη ζούγκλα της εργασίας, τρομοκρατημένους και δουλοπρεπείς. Ξέρουν καλά ότι ακόμα και οι δούλοι όταν οργανώνονται μπορούν να εξεγερθούν. Ακόμα και ο ηττοπαθής, αμυντικός και απλώς διαπραγματευτικός ρόλος των γραφειοκρατικών σωματείων αποτελεί βάρος για το κεφάλαιο και το κράτος, που μας οδηγούν στην εξαθλίωση.\nΜετά τη κατάργηση των συλλογικών συμβάσεων προετοιμάζεται ένα εργασιακό τοπίο που θα ζήλευαν οι Άγγλοι βιομήχανοι του 18ου αιώνα. 13 ώρες και 6 μέρες δουλειά, διαλυμένα ασφαλιστικά ταμεία, ελεύθερες και φθηνές απολύσεις ακόμα και μετά από 25 χρόνια δουλειάς, Ελεύθερες Οικονομικές Ζώνες εργοδοτικής αυθαιρεσίας σε φτωχές περιοχές της χώρας.\nΠώς θα διαπραγματευτούν την απελπισία μας; Αφού μας έπεισαν ότι θα επιβιώσουμε μόνο κοιτώντας το τομάρι μας, ανταγωνιζόμενοι μεταξύ μας, έχουν ετοιμάσει έναν εύκολο εχθρό, έναν εύκολο στόχο για να κατευθύνουμε την οργή μας: τους πιο αδύναμους, τους μετανάστες που ζουν κι εργάζονται εδώ, σε συνθήκες ίσως χειρότερες από τις δικές μας. Το σύστημα ενθαρρύνει τα πιο ποταπά ένστικτα, υποδαυλίζει το τέρας τους φασισμού, καλλιεργεί την κτηνωδία. Είναι ο ασφαλέστερος τρόπος να προστατευτεί. Αν οι ντόπιοι εργαζόμενοι τα βάλουν με τους ξένους, οι εργοδότες θα παρακολουθούν τρίβοντας τα χέρια τους. Το κοινοβουλευτικό έκτρωμα της Χρυσής Αυγής κάνει μια χαρά τη δουλειά τους. Όπως στη Γερμανία του Μεσοπολέμου, όταν το εργατικό κίνημα απέκτησε δύναμη κι έγινε απειλητικό για το κεφάλαιο, οι βιομήχανοι και οι τραπεζίτες χρηματοδότησαν αθρόα το Χίτλερ και το ναζιστικό κόμμα. Έκανε μια χαρά τη δουλειά τους.\nΕίμαστε αδύναμοι, δεν έχουμε καμιά ελπίδα, δεν μπορούμε να κάνουμε τίποτα;\nΜα θα κάνουμε αυτό που πάντα κάναμε οι από κάτω, οι εργαζόμενοι, οι άνεργοι. Θα βρεθούμε μεταξύ μας, θα οργανωθούμε πρώτα για να προφυλαχτούμε κι ύστερα για να επιτεθούμε, να τσακίσουμε το κεφάλαιο και το κράτος. Χρειάζεται συλλογική εργατική δράση χωρίς πουλημένες ηγεσίες, κομματόσκυλα και εργατοπατέρες, χρειάζεται πραγματικός συνδικαλισμός, συνδικαλισμός από τη βάση, από τους ίδιους τους εργαζόμενους, ντόπιους και μετανάστες. Κανένας μας δε μπορεί να επιβιώσει μόνος του.\nΑυτό το διάστημα στη Θεσσαλονίκη είναι σε εξέλιξη ένας σημαντικός εργατικός αγώνας. Οι για 15 μήνες απλήρωτοι εργαζόμενοι στη Βιομηχανική Μεταλλευτική, μέσω του σωματείου τους, που είναι ένα τέτοιο σωματείο βάσης αφού λειτουργεί σύμφωνα μόνο με τις αποφάσεις της γενικής του συνέλευσης , αποφάσισαν να λειτουργήσουν οι ίδιοι το εργοστάσιο, με τη μορφή συνεταιρισμού. Ο αγώνας τους αποτελεί για μας ένα παράδειγμα για τον τρόπο με τον οποίο η συλλογική εργατική δράση μπορεί να αποτελέσει απάντηση στα πιο καίρια προβλήματα των εργαζομένων. Στον εφιάλτη της ανεργίας που απειλεί τους εργαζόμενους των εργοστασίων που κλείνουν. Είμαστε μαζί τους στηρίζοντας τον αγώνα τους. Οι εργαζόμενοι πρέπει να πάρουμε στα χέρια μας όλες τις επιχειρήσεις. Ξέρουμε ότι το κεφάλαιο μας ανήκει, αφού εμείς το δημιουργήσαμε.\nΟΛΕΣ ΟΙ ΕΠΙΧΕΙΡΗΣΕΙΣ ΣΤΑ ΧΕΡΙΑ ΤΩΝ ΕΡΓΑΖΟΜΕΝΩΝ\nΚΑΤΕΒΑΙΝΟΥΜΕ ΣΤΟ ΔΡΟΜΟ ΜΑΖΙ ΜΕ ΤΟΥΣ ΕΡΓΑΖΟΜΕΝΟΥΣ ΤΗΣ ΒΙΟΜΕΤ,\nΣΥΓΚΕΝΤΡΩΣΗ - ΠΟΡΕΙΑ, ΚΑΜΑΡΑ, 18:00\nΤελευταία Ενημέρωση στις Σάββατο, 08 Σεπτέμβριος 2012 09:19


Ξέρει κάτι; Ελληνίδα ηθοποιός: «Πρώτα θα παντρευτεί η... - Star.gr\nLIFESTYLE Παρασκευή, 3 Ιουνίου 2016, 08:00\nΞέρει κάτι; Ελληνίδα ηθοποιός: «Πρώτα θα παντρευτεί η Ντορέττα Παπαδημητρίου και μετά εγώ»\nΤι λέει για την προσωπική της ζωή/Πρώτη ανάρτηση: 03/06/2016 00:25\nΤο ότι η… Ντορέττα Παπαδημητρίου θα παντρευτεί πριν από εκείνη δηλώνει Ελληνίδα ηθοποιός, απαντώντας σε ερώτηση για την προσωπική της ζωή!\n«Ή θα με παντρεύουν ή θα με χωρίζουν. Ξέρεις τι γίνεται; Πρέπει κάτι να γραφτεί!», λέει, στο περιοδικό «Down Town», η Αθηνά Οικονομάκου, κληθείσα να σχολιάσει τα αλλεπάλληλα δημοσιεύματα για τη σχέση της με τον Φίλιππο Μιχόπουλο.\n(Η ηθοποιός με το σύντροφό της σε πρόσφατη βραδινή έξοδό τους)\nΞεκαθαρίζοντας, για ακόμα μια φορά, πως ο γάμος δεν είναι στα άμεσα σχέδιά της, η ηθοποιός συνεχίζει: «δεν έχω καθόλου τέτοιες σκέψεις και δεν ξέρω καν πότε θα συμβεί. Μπορεί να παντρευτώ την άλλη εβδομάδα, μπορεί να παντρευτώ και σε δέκα χρόνια. Δεν με συγκινεί ο γάμος».\nΤέλος, ερωτηθείσα αν η Ντορέττα Παπαδημητρίου θα είναι όντως κουμπάρα, όπως η ίδια είπε στα «Καλημερούδια», η Αθηνά απαντά γελώντας: «έκανε πλάκα όταν το είπε αυτό στον αέρα. Πιστεύω ότι πρώτα θα παντρευτεί η Ντορέττα και μετά εγώ!».\nΛες να ξέρει κάτι η Αθηνά; Γιατί, κάποιες φορές, τα πιο σοβαρά πράγματα λέγονται στ’ αστεία…\nΑθηνά Οικονομάκου: «Ναι, ναι! Είναι αλήθεια ότι παντρεύομαι»\nΠοια Ελληνίδα παρουσιάστρια θα παντρέψει την Αθηνά Οικονομάκου και τον Μιχόπουλο\nΟ σύντροφος της Οικονομάκου ξύρισε το μούσι και είναι άλλος άνθρωπος!-ΦΩΤΟ\nΣυγκλονίζει η δύναμη ψυχής της Εβελίνας Αγγελίδη πέντε μήνες μετά το τροχαίο του συζύγου της\nΈλενα Ασημακοπούλου-Bruno Cirillo: Το δημόσιο ''ευχαριστώ'' του ερωτευμένου ζευγαριού!\nΠρίγκιπας Harry - Meghan Markle: Οι πρώτες επίσημες φωτογραφίες του λαμπερού γάμου!


Έχει πλάκα η κατάργηση του οκταώρου, κύριε Χατζηδάκη; - Melodia 88FM\nHome/ΕΙΔΗΣΕΙΣ/Σημαντικές/Έχει πλάκα η κατάργηση του οκταώρου, κύριε Χατζηδάκη;\nΟ κύριος Κωστής Χατζηδάκης είναι υπουργός Εργασίας. Δυστυχώς για τους εργαζόμενους η μόνη δουλειά που έχει κάνει στη ζωή του είναι η ενασχόλησή του με τη πολιτική. Κάτι σαν το Κρούεζα που ήταν του κόμματος στην ταινία ΥΠΑΡΧΕΙ ΚΑΙ ΦΙΛΟΤΙΜΟ.\nΈχει πλάκα η κατάργηση του οκταώρου κύριε Χατζηδάκη; ΛΑΜΙΑ ΜΕΛΩΔΙΑ\nΣε lockdown από αύριο Χαλκίδα, Θήβα και Τανάγρα


Αυτό θα πεί μπομπέρ!!!\nΗ αλήθεια είναι ότι δεν ήξερα ούτε εγώ τι να γράψω σήμερα μέχρι που έδωσα λίγη σημασία στον τρελό Τζέι Αρ Σμίθ. Αυτός ο παίκτης μπορεί να μην γίνει ποτέ Λεμπρόν ή Ντουράντ, αλλά σίγουρα κανείς δεν μπορεί να αμφισβητήσει ότι πρόκειται για ένα τρομερό σουτέρ.\nΦυσικά δεν περίμενα τον αγώνα με των Χίτ για να καταλάβω πόσο τρελός μπομπέρ είναι αλλά όπως και να το κάνουμε όταν ένας παίκτης εκτελεί 22 τρίποντα σε έναν αγώνα τότε όπως και να το κάνουμε είναι άξιο αναφοράς. Άλλωστε υπάρχουν ομάδες που δεν σουτάρουν τόσο όσο πυροβολεί ο Τζέι Αρ. Στον αγώνα όμως με τους πρωταθλητές ο άνθρωπος ήταν από άλλο πλανήτη. Αφού το είχε πάρει απόφαση ότι μόνος του θα πάλευε στον εν λόγο αγώνα, ευστόχησε σε 10 τρίποντα χωρίς αυτό όμως να είναι αρκετό στο τέλος για την ομάδα του.\nΓια τους απλούς φίλους του μπάσκετ λίγη σημασία έχει αν έκανε ρεκόρ, αν η ομάδα του κέρδισε και διάφορα τέτοια. Ήταν απλά χάρμα οφθαλμών να τον παρακολουθείς να ματώνει το διχτάκι από κάθε γωνία του γηπέδου.\nΠοτέ δεν ήταν άλλωστε το καλό παιδί του μπάσκετ και είναι δεδομένο ότι δεν θα γίνει ποτέ αλλά για τους φίλους του ΝΒΑ ή γενικά του μπάσκετ, ο Τζέι Αρ Σμίθ ήταν είναι και θα είναι ένας απο τους χαρισματικότερους σουτέρ που είδαν ποτέ τα μάτια μας.


Τα 10 καλύτερα ξενοδοχεία κοντά σε: Casino Nova Scotia Sydney\nΤα καλύτερα ξενοδοχεία κοντά σε: Casino Nova Scotia Sydney, Σίδνεϊ\n525 George Street, Σίδνεϊ, Νέα Σκωτία B1P 1K5, Καναδάς\nCasino Nova Scotia Sydney: Διαβάστε κριτικές\nΦίλτροΣε οποιαδήποτε απόσταση από: Casino Nova Scotia Sydney\n2,1 χλμ. από Casino Nova Scotia Sydney\n0,5 χλμ. από Casino Nova Scotia Sydney\n1,6 χλμ. από Casino Nova Scotia Sydney\n0,6 χλμ. από Casino Nova Scotia Sydney\n1,5 χλμ. από Casino Nova Scotia Sydney\n1,9 χλμ. από Casino Nova Scotia Sydney\n9,6 χλμ. από Casino Nova Scotia Sydney\n10,6 χλμ. από Casino Nova Scotia Sydney\n43,6 χλμ. από Casino Nova Scotia Sydney\n44,4 χλμ. από Casino Nova Scotia Sydney\n15,5 χλμ. από Casino Nova Scotia Sydney\n15,8 χλμ. από Casino Nova Scotia Sydney\n29,6 χλμ. από Casino Nova Scotia Sydney\n43,8 χλμ. από Casino Nova Scotia Sydney\n46,8 χλμ. από Casino Nova Scotia Sydney\n53,7 χλμ. από Casino Nova Scotia Sydney\n59,5 χλμ. από Casino Nova Scotia Sydney\n62,8 χλμ. από Casino Nova Scotia Sydney\n63,2 χλμ. από Casino Nova Scotia Sydney\n63,3 χλμ. από Casino Nova Scotia Sydney\n71,3 χλμ. από Casino Nova Scotia Sydney\n73,4 χλμ. από Casino Nova Scotia Sydney


Bio-FIT Ηλεκτρονικός Οδηγός εκπαιδευόμενων\nΟ Bio-FIT Ηλεκτρονικός Οδηγός εκπαιδευόμενων ενημερώνει τις ομάδες στόχου του έργου για τις δυνατότητες απόκτησης νέων γνώσεων, δεξιοτήτων και ικανοτήτων στο πλαίσιο του εκπαιδευτικού προγράμαμτος του Bio-FIT. Ο οδηγός περιγράφει πώς οι εκπαιδευόμενοι μπορούν να χρησιμοποιούν το on-line και off-line εκπαιδευτικό πρόγραμμα, για να πετύχουν μέγιστα αποτελέσματα στην διαδικασία εκπαίδευσης. Δίνονται αντίστοιχα παραδείγματα και περιγράφεται η διαδικασία βαθμολόγησης και πιστοποίησης.\nΓια περισσότερες πληροφορίες: Bio-FIT Ηλεκτρονικός Οδηγός εκπαιδευόμενων /έγγραφο σε EN, BG, GR, HU/\nΤα Bio-FIT Προσωπικά προφίλ περιγράφουν τις ικανότητες που ορισμένος ειδικός έχει ήδη αποκτήσει και/ή το στάδιο της επαγγελματικής του ανάπτυξης, στο οποίο έχει φτάσει ως αποτέλεσμα τυπικής/άτυπης εκπαίδευσης . Έχουν επιλεχθεί έντεκα (11) επαγγέλματα με βασική σημασία για την θεματική περιοχή του έργου Bio-FIT και τις ιδιαιτερότητες των χωρών-εταίρων. Οι περιγραφές που παρουσιάζονται έχουν καταρτιστεί σε επίπεδα αναφοράς 5, 6 και 7 του ΕΠΕΠ και βασίζονται στο σχήμα Γνώσεις – Δεξιότητες - Ικανότητες.\nΓια περισσότερες πληροφορίες: Bio-FIT Προσωπικά προφίλ /έγγραφο σε EN, BG, GR, HU/.\nΕπιλεγμένα επαγγέλματα για τις χώρες-εταίρους στο έργο Bio-FIT\nΚαθηγητής ΕΕΚ στον τομέα της γεωργίας, δασοκομίας και γεωπονίας - Αγρονομία\nΚαθηγητής ΕΕΚ στον τομέα της χημείας\nΕπιθεωρητής στην γεωργία\nΔιαβατήριο Επαγγελματικών Προσόντων Bio-FIT\nΤο Bio-FIT Διαβατήριο Επαγγελματικών Προσόντων παρουσιάζει πληροφορίες για όλες τις δεξιότητες που οι ειδικοί στην ΕΕΚ και σε άλλους τομείς του αγροτικού τομέα πρέπει να είναι σε θέση να επιδείξουν. Το διαβατήριο βοηθά:\nτην οργάνωση της διαδικασίας εκπαίδευσης;\nτην κατάρτιση μαθησιακών αποτελεσμάτων;\nτην εφαρμογή εργαλείων αυτοαξιολόγησης του επιπέδου επαγγελματικής επάρκειας.\nΤο Bio-FIT Διαβατήριο Επαγγελματικών Προσόντων παρέχει στους εργοδότες δυνατότητα να εντοπίσουν τις ανάγκες συνεχιζόμενης εκπαίδευσης και ανάπτυξης. Βασικός σκοπός της κατάρτισής του είναι η διευκόλυνση των καθηγητών / εκπαιδευτών στον τομέα της επαγγελματικής εκπαίδευσης και κατάρτισης κατά τη διαδικασία διαρκούς επαγγελματικής ανάπτυξης, π.χ. ως εργαλείο αυτοαξιολόγησης. Το Bio-FIT Διαβατήριο Επαγγελματικών Προσόντων δίνει τις βασικές οδηγίες για το πώς πρέπει να καταρτιστούν τα έγγραφα, τα οποία πιστοποιούν τις ακαδημαϊκές και επαγγελματικές επιτεύξεις, τις οποίες ο εκπαιδευόμενος έχει σημειώσει σε ορισμένη φάση της εκπαίδευσης.\nΔιαβατήριο Επαγγελματικών Προσόντων Bio-FIT /έγγραφο σε EN, BG, GR, HU/.\nΠαρουσίαση "Διαβατήριο Επαγγελματικών Προσόντων Bio-FIT" /έγγραφο σε EN, BG, GR, HU/\nCopyright © 2020 Bio Fit Project. Με την επιφύλαξη κάθε δικαιώματος.\nΓια Εκπαιδευόμενους ΑΡΧΙΚΗ Καινοτομία αποτελέσματα Στόχοι ΕΤΑΙΡΟΙ Πόροι Επαφή


Α. Λάμπρη: Η πρώτη φωτογράφιση με την φουσκωμένη κοιλίτσα! - Tlife.gr\n08.08.2012 | 10:38\nΑ. Λάμπρη: Η πρώτη φωτογράφιση με την φουσκωμένη κοιλίτσα!\nΣε πελάγη ευτυχίας πλέει η Αγγελική Λάμπρη, η αγαπημένη μας Αγγέλα από την επιτυχημένη σειρά του Mega “Παρά πέντε”. Η ηθοποιός σε σε λιγότερο από τέσσερις μήνες θα φέρει στον κόσμο το πρώτο της παιδί. Για πρώτη φορά μας δείχνει την φουσκωμένη κοιλίτσα της και μιλά στο περιοδικό OK! για το μωρό που περιμένει από τον σκηνοθέτη Αντώνη Αγγελόπουλο με τον οποίο είναι 7 χρόνια μαζί.\nΜε έπιασε πανικός! Παρόλο που ήταν κάτι που το θέλαμε και εγώ και ο Αντώνης πάρα πολύ,, δεν το πίστευα. Ίσως να έφταιγε και το γεγονός ότι όλο τον χειμώνα ήμουν με μια βαλίτσα στο χέρι, λόγω της περιοδείας που κάναμε με την παράσταση Είδα τον Χάρη με τα μάτια μου, οπότε ήταν κάτι που και να ήθελα, δεν θα μπορούσα να προγραμματίσω. Με θυμάμαι δηλαδή, να πηγαινοέρχομαι με το τεστ εγκυμοσύνης στο χέρι και να μην ξέρω τι να κάνω. Πήρα τηλέφωνο αμέσως τον Αντώνη και του λέω: “Έλα σπίτι αμέσως”!. Είδε και έπαθε για να με ηρεμήσει.....\nΕίναι κοριτσάκι. Και εδώ για άλλη μια φορά γελάστηκα, γιατί ήμουν τόσο σίγουρη ότι θα κάνω αγόρι που είχα πείσει και τους γύρω μου. Δεν είναι ότι το ήθελα, αλλά το ένστικτο μου μου έλεγε ότι είναι αγόρι. Θυμάμαι, βλέπαμε με τον Αντώνη κάτι αγοράκια, μεταξύ πέντε και οκτώ ετών, να παίζουν και να κάνουν φασαρία και του έλεγα: “Καταλαβαίνεις τι μας περιμένει;”. Όταν μας ρώτησε ο γιατρός αν θέλουμε να μάθουμε το φύλο του μωρού, του απάντησα: “Ξέρω ότι είναι αγόρι”. Και όταν μου είπε ότι θα είναι κοριτσάκι, έμεινα με το στόμα ανοιχτό. Για άλλη μια φορά το ένστικτο της μάνας έπεσε έξω! (γελάει)\nΟι αλλαγές στο σώμα της\nΠρος το παρόν που είμαι στον πέμπτο μήνα της εγκυμοσύνης μου, έχω πάρει μόλις τρία κιλά. Και συνεχίζω να τρώω όπως έτρωγα. Βέβαια, οι πρώτοι τρεις μήνες της εγκυμοσύνης ήταν πολύ δύσκολοι, γιατί ταλαιπωρήθηκα πολύ από ναυτίες και εμετούς, οπότε και να ήθελα δεν θα μπορούσα να βάλω παραπάνω κιλά. Αλλά βλέπω και την αδελφή μου που έχει κάνει τρία παιδιά και το σώμα της έχει επανέλθει, οπότε δεν αγχώνομαι.


Παράκτιοι Μεσογειακοί Αγώνες: Λεφτά για σπατάλες δεν υπάρχουν - Pelop.gr\nΠαράκτιοι Μεσογειακοί Αγώνες: Λεφτά για σπατάλες δεν υπάρχουν\nΟ χρόνος μετράει πλέον αντίστροφα για την προετοιμασία της παράκτιων μεσογειακών αγώνων. Η πρώτη επιθεώρηση της ΔΕΜΑ έχει οριστεί για μετά το Πάσχα, προκειμένου να συζητήσει με την Οργανωτική Επιτροπή για την πρόοδο των διαδικασιών.\n«Δεν χρειάζεται να βλέπουμε παντού εχθρούς…» ήταν η τοποθέτηση -με σημασία- του υφυπουργού Αθλητισμού, Γιώργου Βασιλειάδη, στην άτυπη συνάντηση της επιτροπής.\nΟ υφυπουργός έκανε λόγο για ορισμένους που βάζουν το κάρο μπροστά από το άλογο. «Σπατάλες δεν θα έχουμε γιατί δεν υπάρχουν χρήματα» είπε ο υφυπουργός, εννοώντας ότι τα έξοδα είναι μετρημένα.\nΙδιαίτερο βάρος θέλει να δώσει η Οργανωτική Επιτροπή στην εμπλοκή της τοπικής κοινωνίας, αφού πιστεύει ότι θα είναι καθοριστική στην επιτυχία των αγώνων.\nΕνα παράδειγμα που έδωσε ο Γ. Βασιλειάδης ήταν επιλογή των μασκότ για τους παράκτιους της Πάτρας. Μια από τις ιδέες που συζητείται είναι να επιλεγούν οι μασκότ μετά από διαγωνισμούς στα σχολεία της Πρωτοβάθμιας και της Δευτεροβάθμιας Εκπαίδευσης.\nΟ υφυπουργός συνέστησε στα μέλη της Οργανωτικής να λειτουργήσουν παράλληλα, συγκροτώντας επιμέρους ομάδες που θα έχουν το δικό τους θεματικό αντικείμενο (π.χ. πολιτιστικές εκδηλώσεις στην διάρκεια των αγώνων, εθελοντισμός κ.ά.).\nΜια από τις βασικές αποστολές της Επιτροπής, όπως την περιέγραψε ο Γ. Βασιλειάδης, θα είναι να μελετηθεί έγκαιρα -και σε συνεργασία με την αυτοδιοίκηση και τους τοπικούς φορείς- τι θα γίνει μετά το τέλος των παράκτιων, ώστε η Πάτρα να κεφαλαιοποιήσει την φιλοξενία της διοργάνωσης σε βάθος χρόνου.\n«Εχετε ένα ρόλο που θα έλεγα ότι είναι ιστορικός, όσο κι αν αυτό ακούγεται δραματικά» είπε προς τα μέλη της Οργανωτικής και πρόσθεσε ότι είναι πολλά αυτά που καλούνται να αποδείξουν όσοι στηρίζουν και βοηθούν το εγχείρημα της Πάτρας. Κυρίως γιατί, όπως επεσήμανε ο υφυπουργός, ο κόσμος είναι κουρασμένος και απογοητευμένος. «Δεν έχει υπομονή και δεν πρέπει να του δώσουμε ακόμα μία απογοήτευση» ήταν τα λόγια του.\nΜια πτυχή του αγωνιστικού προγράμματος που αναμένεται να ξεκαθαρίσει σύντομα είναι η τελική λίστα των αγωνισμάτων που θα διεξαχθούν στους παράκτιους της Πάτρας. Στον φάκελο υποψηφιότητας αναφέρεται -για λόγους πληρότητας- ότι η πόλη δύναται να φιλοξενήσει δεκατρία αθλήματα. Όμως, ο κανόνας της Διεθνούς Επιτροπής Μεσογειακών Αγώνων είναι ότι θα πρέπει να επιλεγούν δέκα από αυτά.


Το απογευματινό σνακ είναι σημαντικό για όλες τις μαμάδες. Τα παιδιά χρειάζονται κάτι θρεπτικό, που θα τους δώσει ενέργεια και θα τα κρατήσει χορτάτα, χωρίς να τσιμπολογούν.\nΕπίσης, την εποχή που διανύουμε τα παιδιά θα πρέπει να λαμβάνουν θρεπτικά συστατικά που ενισχύουν το ανοσοποιητικό τους σύστημα και μαζί με τα υπόλοιπα γεύματα θα συμπληρώνει τις βιταμίνες που χρειάζονται.\nΤα μίνι τυροψωμάκια είναι μία υπέροχη ιδέα για σνακ και γίνονται εύκολα και γρήγορα.\nΣε ένα μεγάλο μπολ ρίχνουμε τα αυγά και το λάδι και χτυπάμε με το σύρμα. Στη συνέχεια, ρίχνουμε το γιαούρτι και χτυπάμε ξανά.\nΠροσθέτουμε σιγά – σιγά την φαρίνα και συνεχίζουμε να ανακατεύουμε – με τα χέρια πλέον. Τέλος, ρίχνουμε το χοντροκομμένο τυρί και το αλατοπίπερο (προαιρετικά). Ανακατεύουμε ξανά και αφήνουμε το μείγμα να ξεκουραστεί για 15 λεπτά.\nΨήνουμε στους 180 βαθμούς για 15 λεπτά περίπου – ανάλογα με το μέγεθος που έχουμε δώσει στα ψωμάκια.\nαλμυρές συνταγές απογευματινό σνακ Γρήγορες Και Έυκολες Συνταγές Για Παιδιά σνακ για παιδιά Συνταγές για Παιδιά\nΠαρασκευή, 7 Ιανουάριος, 2022 στην κατηγορία Συνταγές


Φθηνές πτήσεις από Ελ Μπάγρε στη Skyscanner\nΠτήσεις από Ελ Μπάγρε\nΕννοούσατε πτήσεις για Ελ Μπάγρε;\nΗ χρήση της Skyscanner είναι τόσο εύκολη και τόσο γρήγορη! Και, πάνω από όλα, είναι δωρεάν! Συγκρίνετε πτήσεις χαμηλού κόστους και κάντε απευθείας κράτηση των αεροπορικών σας εισιτηρίων από Ελ Μπάγρε κάνοντας κλικ στους δικτυακούς τόπους ταξιδιωτικών γραφείων και αεροπορικών εταιρειών.\nΡίξτε μια ματιά στις προσφορές πτήσεων που εμφανίζονται παρακάτω ή χρησιμοποιήστε το πλαίσιο αναζήτησης για να καταχωρίσετε τις ημερομηνίες του ταξιδιού σας και να βρείτε τα φθηνότερα αεροπορικά εισιτήρια από Ελ Μπάγρε για κάθε προορισμό.\nΑεροδρόμια κοντά σε Ελ Μπάγρε\n0 χλμ από Ελ Μπάγρε\n333 χλμ από Ελ Μπάγρε\n48 χλμ από Ελ Μπάγρε\n70 χλμ από Ελ Μπάγρε\n83 χλμ από Ελ Μπάγρε\n87 χλμ από Ελ Μπάγρε\nΑεροδρόμια Ελ Μπάγρε\nΠοιοι ταξιδεύουν από Ελ Μπάγρε


Τοποθετημένο κοντά σε καζίνο, εστιατόρια και κέντρα διασκέδασης, αυτό το εκλεπτυσμένο ξενοδοχείο διαθέτει 383 δωμάτια και προσφέρει γήπεδο γκολφ, σάουνα και γήπεδο τέννις. Χτισμένο στο 10-όροφο κτίριο, το ξενοδοχείο άνοιξε το 1987 και ανακαινίστηκε το 2008.\nΗ τέλεια τοποθεσία στο κέντρο της Βιλαμούρας δίνει στους επισκέπτες άμεση πρόσβαση σε Falesia Beach, Algarve Casino και Παραλία Faro. Το κατάλυμα βρίσκεται περίπου 2 χλμ από το κέντρο της πόλης.\nΚοντά στο ξενοδοχείο έχει εμπορικά κέντρα, αγορά και μαγαζιά.\nΤο ξενοδοχείο περιλαμβάνει μοναδικά δωμάτια, καλά εξοπλισμένα με τηλεόραση με δορυφορικά κανάλια, συνδρομητική τηλεόραση, γκαρνταρόμπα, θυρίδα ασφαλείας για λάπτοπ και Wi-Fi. Το ξενοδοχείο έχει πανοραμική θέα στη θάλασσα. Σεσουάρ, δωρεάν προϊόντα περιποίησης και ντους προσφέρονται σε όλα τα μπάνια.\nΓια την γαστρονομική σας διάθεση το Peppers Steakhouse εστιατόριο προσφέρει ειδικά πιάτα διεθνούς κουζίνας. Το Sugar μπαρ διαθέτει μπιλιάρδο, ζωντανή μουσική και βεράντα.\nΣτη διάθεσή τους οι πελάτες έχουν αίθουσα συναντήσεων, μικρόφωνο και επιχειρηματικό κέντρο που προσφέρονται μέσα στο ξενοδοχείο.\nΈχει health club, τζακούζι και σπα lounge και μασάζ ρεφλεξολογίας, χαμάμ και ατμόλουτρα στη διάθεση των επισκεπτών. Το ξενοδοχείο προσφέρει γυμναστήριο και κέντρο φίτνες για να βοηθάει στην ευεξία των επισκεπτών.\nWarrens Holiday Village - Caravan Park Κλίβεντον


Τι δείχνει η νέα δημοσκόπηση της Metron Analysis | The Indicator\nΤι δείχνει η νέα δημοσκόπηση της Metron Analysis\n24 Νοεμβρίου 2018 • Ώρα δημοσίευσης: 10:10 πμ\nΠροβάδισμα της Ν.Δ. με 10,9 ποσοστιαίες μονάδες δείχνει δημοσκόπηση της Metron Analysis που δημοσιεύει η εφημερίδα «Τα Νέα».\nΣύμφωνα με τη δημοσκόπηση το κόμμα της αξιωματικής αντιπολίτευσης συγκεντρώνει 37,8% στην εκτίμηση ψήφου έναντι 26,9% που λαμβάνει ο ΣΥΡΙΖΑ.\nΒάσει της ίδιας δημοσκόπησης, η επόμενη εκλογική αναμέτρηση φαίνεται πως οδηγεί σε πεντακομματική Βουλή, με τρίτη δύναμη τη Χρυσή Αυγή (7,2%). Ακολουθούν το Κίνημα Αλλαγής με 6,9% και το ΚΚΕ με 6,3%. Το Ποτάμι συγκεντρώνει το 2,5%, η Ένωση Κεντρώων 2,4%, η Ελληνική Λύση 2% και οι Ανεξάρτητοι Έλληνες 1,3%.\nΣε ό,τι αφορά το προσύμφωνο του Πρωθυπουργού με τον Αρχιεπίσκοπο Αθηνών για την εκκλησιαστική περιουσία το 47% των ερωτηθέντων εκτιμά οτι κινείται σε λάθος κατεύθυνση, έναντι 36% που πιστεύει το αντίθετο. Παράλληλα το 50% των ερωτηθέντων, αξιολογεί αρνητικά τη διανομή του υπερπλεονάσματος, έναντι 35% που την κρίνει θετικά.


Σιζόπουλος: «Αναλάβαμε πρωτοβουλίες άρσης του αδιεξόδου», Η ΚΑΘΗΜΕΡΙΝΗ, kathimerini.com.cy\n«Η επιλογή της ΕΔΕΚ να δώσει θετική ψήφο στους προϋπολογισμούς δεν σημαίνει ότι αποδεχόμαστε τη φιλοσοφία τους», τόνισε ο πρόεδρος του Κ.Σ.ΕΔΕΚ.\n21 ΙΑΝΟΥΑΡΙΟΥ 2021 - 17:31\n«Η ΕΔΕΚ προχωρά εποικοδομητικά δίπλα στον πολίτη, για τον πολίτη και την πατρίδα μας» δήλωσε ο πρόεδρος του Κινήματος, Μαρίνος Σιζόπουλος κατά την ομιλία του στην Ολομέλεια της Βουλής των Αντιπροσώπων για την ψήφιση του Κρατικού Προϋπολογισμού του 2021.\nΣημείωσε ότι ως ΕΔΕΚ, «αναλάβαμε πρωτοβουλίες άρσης του αδιεξόδου λόγω της καταψήφισης του προϋπολογισμού. Προτείναμε στην Κυβέρνηση να λάβει συγκεκριμένα μέτρα στήριξης των ευάλωτων ομάδων του πληθυσμού, ώστε ο προϋπολογισμός να γίνει πιο ανθρωποκεντρικός για να αναθεωρήσουμε την απόφασή μας»\n«Η επιλογή της ΕΔΕΚ να δώσει θετική ψήφο στους προϋπολογισμούς δεν σημαίνει ότι αποδεχόμαστε τη φιλοσοφία τους. Δεν είναι στήριξη ή συμπόρευση με την Κυβέρνηση», τόνισε ο κ. Σιζόπουλος.\n«Είναι στήριξη και συμπόρευση με τους πολίτες, τους συνταξιούχους, τους λήπτες βοηθημάτων, τους πληγέντες από την κρίση της πανδημίας, τους ασθενείς, τις εργαζόμενες μητέρες, τους κατοίκους της υπαίθρους που σήμερα έχουν ανάγκη οικονομικής στήριξης» σημείωσε.\nΟλόκληρη η ομιλία του κ. Σιζόπουλου\nΗ συζήτηση του κρατικού προϋπολογισμού για το 2021 γίνεται κάτω από το βάρος των οικονομικών και κοινωνικών επιπτώσεων, καθώς και της εργασιακής απορρύθμισης που προκάλεσε η πανδημία του κορωνοϊού, ως επιστέγασμα και της προηγηθείσας οικονομικής κρίσης του 2012-13. Δεν είναι ένας συνηθισμένος προϋπολογισμός, είναι προϋπολογισμός έκτακτής ανάγκης.\nΌπως πολλές τονίσαμε σημαντικός παράγοντας στην ποιοτική και όχι μόνο στην ποσοτική ανάπτυξη της οικονομίας, είναι η ανθρωποκεντρική μορφή που πρέπει να χαρακτηρίζει την οικονομική πολιτική του κράτους. Οι πόροι πρέπει να έχουν κατά το δυνατόν ομοιόμορφη κατανομή στους πολίτες είτε άμεσα είτε έμμεσα, για να μειωθεί η φτωχοποίηση ομάδων του πληθυσμού και να διατηρηθεί η κοινωνική συνοχή.\nΗ οικονομία έχει πραγματική αξία όταν αυτή συνδέεται με τους ανθρώπους, το βιοτικό τους επίπεδο, την προστασία τους από κινδύνους οικονομικής φύσης που ελλοχεύουν και οικοδομεί συνθήκες κοινωνικής προστασίας. Την προστασία αυτή την έχουν περισσότερο ανάγκη όσοι προέρχονται από τα ευάλωτα οικονομικά στρώματα της κοινωνίας και έχουν πληγεί περισσότερο από την οικονομική κρίση, είτε λόγω ανεργίας, είτε λόγω κουρέματος, είτε λόγω απορρόφησης των καταθέσεων τους υπό τη μορφή των αξιογράφων.\nΑυτούς τους πολίτες η ΕΔΕΚ το Σοσιαλιστικό Κόμμα της πατρίδας μας από την ίδρυσή της έταξε ως βασικό πολιτικό και ιδεολογικό στόχο να τους στηρίζει έμπρακτα με δράσεις κοινωνικής και οικονομικής πολιτικής:\nΝα προωθεί μέτρα για δικαιότερη κατανομή των φορολογικών βαρών.\nΝα συμβάλει στη μείωση του οικονομικού χάσματος μεταξύ των ψηλών και των χαμηλών εισοδημάτων.\nΝα περιορίσει την περαιτέρω συρρίκνωση της μεσαίας τάξης που αποτελεί την ουσιαστική κοινωνική δύναμη της οικονομίας\nΝα αποτρέψει τον κίνδυνο αποσύνθεσης της κοινωνικής συνοχής.\nΔεν είναι δυνατό σήμερα το 24% περίπου του πληθυσμού να βρίσκεται κάτω ή κοντά στο όριο της φτώχειας.\nΠαρά τους ορατούς κινδύνους τόσο η σημερινή όσο και η προηγούμενη Κυβέρνηση δεν σχεδίασαν ένα ολοκληρωμένο πρόγραμμα κοινωνικής πολιτικής το οποίο να στηρίζει αποτελεσματικά τις ομάδες του πληθυσμού που βρίσκονται σε δύσκολη οικονομική κατάσταση ή αντιμετωπίζουν σοβαρά προβλήματα κοινωνικής φύσης.\nΗ απουσία αυτού του σχεδιασμού έγινε επώδυνα αισθητή, τόσο στην κρίση του 2012-13 όσο και στις σημερινές έκτακτες συνθήκες που έχει προκαλέσει η πανδημία του κορωνοϊού. Η ανάγκη στήριξης όσων έχουν πληγεί από αυτή, κυρίως των Αυτοτελώς Εργαζόμενων, των μικρών οικογενειακών Επιχειρήσεων λιανικού εμπορίου και όχι μόνο, των επιχειρήσεων εστίασης κ.ά. είναι επιβεβλημένη. Κατάθεσε στην Κυβέρνηση ολοκληρωμένες προτάσεις οικονομικής στήριξης μέσα από την παροχή έμμεσης ρευστότητας χωρίς επιβαρύνσεις και κινδύνους απώλειας περιουσιακών στοιχείων. Η ΕΔΕΚ δεν πρόκειται να συμβάλει ή και να επιτρέψει την περαιτέρω φτωχοποίηση αυτών των συμπατριωτών μας,\nΤην ίδια στιγμή αντιλαμβανόμαστε και την κρισιμότητα των στιγμών για την οποία ως Κόμμα δεν φέρουμε καμιά ευθύνη. Άλλοι έχουν την ευθύνη για την οικονομική κρίση που έπληξε την πατρίδα μας. Συναισθανόμαστε όμως και την τραγική κατάσταση των πολιτών οι οποίοι επίσης δεν φέρουν ευθύνη.\nΓι΄ αυτό αναλάβαμε πρωτοβουλίες άρσης του αδιεξόδου λόγω της καταψήφισης του προϋπολογισμού. Προτείναμε στην Κυβέρνηση να λάβει συγκεκριμένα μέτρα στήριξης των ευάλωτων ομάδων του πληθυσμού, ώστε ο προϋπολογισμός να γίνει πιο ανθρωποκεντρικός για να αναθεωρήσουμε την απόφασή μας.\nΑπό την αρχή τονίσαμε ότι η πρόθεσή μας δεν ήταν ο εκβιασμός. Οι προτάσεις μας δεν είχαν στόχο να επιφέρουν πρόσθετο σοβαρό οικονομικό κόστος στον προϋπολογισμό και να θέσουν σε κίνδυνο την οικονομική του βιωσιμότητα, αλλά να εξορθολογήσουν τις κατανομές πόρων, να διορθώσουν ανισότητες και κοινωνικές στρεβλώσεις, ώστε:\nΝα προστατεύσουμε τους πολίτες από τις άδικες εκποιήσεις των περιουσιών τους,\nΝα στηρίξουμε τις εργαζόμενες μητέρες και τους πολίτες που προέρχονται από τις ευάλωτες ομάδες του πληθυσμού και έχουν πραγματική ανάγκη βοήθειας,\nΝα κατοχυρώσουμε ώστε η κατώτατη σύνταξη να είναι υψηλότερη από το όριο της φτώχιας και η αφυπηρέτηση των εργαζομένων σε βαριά, επικίνδυνα και ανθυγιεινά επαγγέλματα στην ηλικία των 63 χρόνων να μη τιμωρείται με την αποκοπή του 12%,\nΝα βοηθήσουμε με κίνητρα και ορθολογικές παροχές τους κατοίκους της υπαίθρου, των ορεινών και ημιορεινών κοινοτήτων, των προσφυγικών συνοικισμών για απόκτηση, ανακαίνιση ή επέκταση της κατοικίας τους. Να συμβάλουμε στην ενίσχυση της υπαίθρου και στην ανάσχεση της αστυφιλίας,\nΝα αναβαθμίσουμε τις προσφερόμενες ιατρικές υπηρεσίες προς τους πολίτες κυρίως αυτούς που δεν έχουν την οικονομική δυνατότητα να την εξασφαλίσουν με άλλους τρόπους και να μειώσουμε την ταλαιπωρία που υφίστανται από τις λίστες αναμονής.\nΝα υπενθυμίσω ότι όλοι σας τον Δεκ. του 2018 ψηφίσατε 45 εκ. ευρώ για δήθεν μείωση της τιμής των καυσίμων, ποσό το οποίο ουσιαστικά κατέληξε ως κερδοφορία στα ταμεία των εταιρειών πετρελαιοειδών. Γιατί δεν ψηφίσατε να παραχωρηθούν ως κοινωνικές παροχές και βοήθεια προς δυσπραγούντες συνανθρώπους μας, όπως είχε προτείνει η ΕΔΕΚ; Πού ήταν η κοινωνική σας ευαισθησία;\nΕίναι εμφανές ότι η αποδοχή από την Κυβέρνηση της πλειοψηφίας των προτάσεων της ΕΔΕΚ ενόχλησε κάποιους, οι οποίοι προσπαθούν με διάφορους τρόπους να τις αποδυναμώσουν, επικαλούμενοι δήθεν ανταλλάγματα ή και συμπόρευση με την Κυβέρνηση και το ΔΗΣΥ και άλλα τινά.\nΗ επιλογή της ΕΔΕΚ να δώσει θετική ψήφο στους προϋπολογισμούς δεν σημαίνει ότι αποδεχόμαστε τη φιλοσοφία τους. Δεν είναι στήριξη ή συμπόρευση με την Κυβέρνηση.\nΕίναι στήριξη και συμπόρευση με τους πολίτες, τους συνταξιούχους, τους λήπτες βοηθημάτων, τους πληγέντες από την κρίση της πανδημίας, τους ασθενείς, τις εργαζόμενες μητέρες, τους κατοίκους της υπαίθρους που σήμερα έχουν ανάγκη οικονομικής στήριξης.\nΓι’ αυτό και διεκδικήσαμε από την Κυβέρνηση:\nΗ κατώτατη σύνταξη να είναι πάνω από το όριο της φτώχιας.\nΝα αφυπηρετούν στα 63 χωρίς την αποκοπή του 12% οι εργαζόμενοι στα βαριά και ανθυγιεινά επαγγέλματα.\nΝα συνταξιοδοτούνται οι πάσχοντες με Μεσογειακή Αναιμία στα 50.\nΝα επιδοτούνται οι εργαζόμενες μητέρες για τη φύλαξη των παιδιών-τους σε βρεφονηπιακούς σταθμούς.\nΝα ετοιμαστεί πρόγραμμα αντιμετώπισης της υπογεννητικότητας, που μετά το κυπριακό είναι το μεγαλύτερο εθνικό μας πρόβλημα.\nΝα αυξηθεί η επιπλέον επιδότηση για την απόκτηση κατοικίας στις 259 δυσπραγούσες κοινότητες από 10 μέχρι 30 χιλ ευρώ.\nΝα προστεθούν στο ίδιο πρόγραμμα και οι 134 κοινότητες που είχαν αποκλειστεί με το ποσόν των 15-20 χιλ. ευρώ.\nΝα επιδοτηθεί σε ποσοστό 70 ή/και 80% η εγκατάσταση φωτοβολταϊκών συστημάτων στις κατοικίες των μόνιμων κατοίκων των ορεινών και ημιορεινών κοινοτήτων.\nΝα αξιοποιηθούν τα αγροτεμάχια στο πλαίσιο αυστηρών κριτηρίων για οικιστική ανάπτυξη των ιδιοκτητών και των μελών της οικογένειας τους.\nΝα προαχθούν στελέχη της Ε.Φ. που είναι καθηλωμένα στο ίδιο βαθμό για 10-20 χρόνια.\nΕίναι συμπόρευση προς την Κυβέρνηση η στήριξη προς τους πολίτες που κινδυνεύουν οι περιουσίες-τους από τις άδικες και αυθαίρετες εκποιήσεις των τραπεζών, οι οποίες γίνονται στη βάση των νόμων που ψηφίσατε τον Σεπτ. του 2014 και τον Ιούλιο του 2018 καθώς και με την πρόσφατη καταψήφιση της πρότασης της ΕΔΕΚ για πλήρη αναστολή των εκποιήσεων μέχρι τον Μάρτιο του 2021;\nΤην Κυβέρνηση του ΔΗΣΥ δεν την εξέλεξε η ΕΔΕΚ. Κάποιοι άλλοι την εξέλεξαν το 2013 και το 2018 είτε άμεσα με την ψήφο-τους, είτε έμμεσα με τις επιλογές και την ανοχή τους.\nΕάν κάτω από τις σημερινές ιδιάζουσες συνθήκες η απόφαση να ψηφίσουμε τους προϋπολογισμούς για να στηρίξουμε τους συνανθρώπους μας που έχουν πραγματική ανάγκη την κρατική στήριξη είναι συμπόρευση με το ΔΗΣΥ και την Κυβέρνηση, τότε τι είναι:\nΗ πλήρης και διαχρονική στήριξη και συμπόρευση στο κυπριακό.\nΗ αποδοχή διορισμών σε ΗΜΟ και θεσμικά όργανα του κράτους.\nΗ χρηματοδότηση από τις ίδιες πηγές (Focus).\nΗ σιωπηρή συγκάλυψη των σκανδάλων του ταλάνισαν την κυπριακή κοινωνία τα τελευταία 20 χρόνια.\nΔεν είναι μόνο τα διαβατήρια σκάνδαλο, είναι και άλλα. Γιατί δεν διεκδικούμε όλοι μαζί να ενημερωθούμε για τα σκάνδαλα:\nΤων Κυπριακών Αερογραμμών\nΤων φαρμακευτικών Υπηρεσιών\nΤου τραπεζικού τομέα, των Αξιογράφων\nΤου Ακτινοθεραπευτικού του Νοσοκομείου Λεμεσού κ.ά.\nΠού βρίσκονται τα πορίσματα των Ερευνητικών Επιτροπών, γιατί δεν δίνονται στη δημοσιότητα;\nΓιατί δεν στηρίζουμε από κοινού την προσπάθεια να εντοπισθεί η διαρροή των εμπιστευτικών εγγράφων από τη Βουλή στον Al Jazera;\nΗ ΕΔΕΚ θα συνεχίσει τον αγώνα της για διαφάνεια και κάθαρση, όχι επιφανειακά αλλά ουσιαστικά.\nΑπό αυτό το βήμα για ακόμα μια φορά θα ήθελα κατά τρόπο ξεκάθαρο να καταστήσω σαφές ότι η ΕΔΕΚ δεν χρηματίζεται. Η συνεισφορά της προς την πατρίδα και το λαό μας δεν γίνεται στη βάση ανταλλαγμάτων και δοσοληψιών. Για τη στάση της αυτή πολλές φορές μέχρι σήμερα πλήρωσε κόστος και μάλιστα βαρύ. Όμως δεν αποστασιοποιήθηκε και ούτε πρόκειται να αποστασιοποιηθεί από τις αρχές της.\nΗ ΕΔΕΚ προχωρά εποικοδομητικά δίπλα στον πολίτη, για τον πολίτη και την πατρίδα μας, αδιαφορώντας για το κόστος που θα κληθεί ενδεχομένως να καταβάλει. Το παρελθόν της σηματοδοτεί το παρόν και το μέλλον μας.\nΠροϋπολογισμός, γύρος δεύτερος\nΠροϋπολογισμός | ΕΔΕΚ | Βουλή


ShowTime-cy: ΕΛΛΑΔΑ - ΣΕ ΚΑΤΑΣΤΑΣΗ ΕΠΙΦΥΛΑΚΗΣ- Η ΚΥΠΡΟΣ ΣΤΕΛΝΕΙ ΒΟΗΘΕΙΑ\nΕΛΛΑΔΑ - ΣΕ ΚΑΤΑΣΤΑΣΗ ΕΠΙΦΥΛΑΚΗΣ- Η ΚΥΠΡΟΣ ΣΤΕΛΝΕΙ ΒΟΗΘΕΙΑ\nΣε κατάσταση επιφυλακής έχει τεθεί\nο κρατικός μηχανισμός για τη μεγάλη πυρκαγιά που μαίνεται στην Εύβοια, με τις δυνάμεις της Πυροσβεστικής να δίνουν μάχη για να περιορίσουν τη φωτιά.\nΤο νησί έχει κηρυχθεί σε κατάσταση έκτακτης ανάγκης, ενώ, όπως έγινε γνωστό, εστάλη αίτημα από την Ελλάδα προς τον Ευρωπαϊκό Μηχανισμό Πολιτικής Προστασίας, για παροχή εναερίων μέσων και συγκεκριμένα οκτώ αεροσκαφών. Σύμφωνα με πληροφορίες, ήδη ανταποκρίθηκαν θετικά η Κροατία και η Ιταλία, από όπου θα φθάσουν το πρωί 4 καναντέρ.\nΑντιπυρική ζώνη πριν την πόλη των Ψαχνών για προληπτικούς λόγους, αποφασίστηκε να δημιουργηθεί στη διάρκεια σύσκεψης που ολοκληρώθηκε λίγο μετά τις 8 το βράδυ στα Ψαχνά Ευβοίας με στόχο την αντιμετώπιση του πύρινου μετώπου.\nΤην ίδια ώρα, η Κύπρος δηλώνει ετοιμότητα για αποστολή ομάδας επίγειων δυνάμεων στην Εύβοια για να συνδράμουν τις υπεράνθρωπες προσπάθειες κατάσβεσης των πυρκαγιών.\n«Η φωτιά έφθασε στο χωριό (Μακρυμάλλη). Βρίσκεται στα 200 μέτρα από εμάς. Είμαστε θεατές. Δεν μπορούμε να κάνουμε κάτι» δήλωσε στο One Channel ένας από τους κατοίκους του χωριού Μακρυμάλλη της Εύβοιας που αυτήν την ώρα εκκενώνεται, καθώς η πυρκαγιά μαίνεται ανεξέλεγκτη.\nΕντολή για εκκένωση των χωριών Mακρυμάλλη και Κοντοδεσπότι έδωσε νωρίτερα η Γενική Γραμματεία Πολιτικής Προστασίας για προληπτικούς λόγους. Οι κάτοικοι μεταφέρονται με πούλμαν προς τα Ψαχνά, δηλαδή κοντά στη θάλασσα.\nΑργότερα, εκκενώθηκε και το χωριό Πλατάνα, με τους 50 κατοίκους του να απομακρύνονται από τις δυνάμεις ασφαλείας.\nΣε βίντεο προσομοίωσης που δημοσίευσε το meteo.gr του Εθνικού Αστεροσκοπείου, παρουσιάζεται το χειρότερο δυνατό σενάριο για την εξέλιξη της φωτιάς, βάσει του προγνωστικού συστήματος IRIS.\nΤο εν λόγω σύστημα, το οποίο πάντως δεν λαμβάνει υπόψη τις προσπάθειες κατάσβεσης, ενεργοποιήθηκε για να ενημερώσει τις Αρχές για την πορεία του μετώπου και την εξάπλωση της πυρκαγιάς τις επόμενες 24 ώρες.\nΈτοιμη η Κύπρος\nΟ κ. Σαββίδης δήλωσε στο ΚΥΠΕ πως είχε το απόγευμα τηλεφωνική συνομιλία με τον κ. Χρυσοχοϊδη. "Του εξέφρασα την ετοιμότητα της Κύπρου να συνδράμει στην κατάσβεση της πυρκαγιάς. Με ευχαρίστησε και μου είπε ότι αυτή τη στιγμή δεν χρειάζονται κάτι και θα επικοινωνήσει μαζί μου είτε απόψε είτε αύριο το πρωί για να μου πει", πρόσθεσε.\nΜε οδηγίες Αναστασιάδη\nΕπισημαίνει ακόμη πως "δυνάμεις της Πυροσβεστικής Υπηρεσίας, του Τμήματος Δασών και της Πολιτικής Άμυνας είναι έτοιμες να μεταβούν άμεσα στην Ελλάδα". 24NEWS


ΠΑΤΑΤΑ NEWS: Χρυσαυγίτες και θρησκόλυπτοι στο θέατρο «Χυτήριο» εναντίον θεατών...\nΧρυσαυγίτες και θρησκόλυπτοι στο θέατρο «Χυτήριο» εναντίον θεατών...\nΑυτή είναι η χώρα που γέννησε τη Δημοκρατία και, κυρίως, σε αυτή την κοινωνία θέλουμε να ζούμε;\nΧτες, Πέμπτη 11/10, ήταν προγραμματισμένη η πρεμιέρα του έργου Corpus Christi στο θέατρο Χυτήριο, μια παράσταση που καιρό τώρα είχε ξεσηκώσει κύματα αντιδράσεων από πλευράς παραχριστιανικών οργανώσεων καθώς και από πλευράς της Χρυσής Αυγής, καθώς πίστευαν πως το περιεχόμενο του θεατρικού προσβάλει τα χριστά ήθη και τις αξίες της θρησκείας και της οικογένειας. Πολλές απειλές είχαν ακουστεί, κανείς όμως δεν περίμενε πως τα πράγματα θα έφταναν στο σημείο που έφτασαν χτες το βράδυ.\nΑπό νωρίς, είχαν συγκεντρωθεί έξω από το θέατρο «Χυτήριο» στο Γκάζι γύρω στα 200 άτομα, τα οποία διαμαρτύρονταν έντονα και απαιτούσαν να «κατέβει» η παράσταση πριν καν ξεκινήσει. Ανάμεσά τους, πολλά μέλη παραχριστιανικών οργανώσεων και μέλη της Χρυσής Αυγής, με άγριες διαθέσεις. Κάποια στιγμή, μια ομάδα 10 ατόμων κατάφερε να σπάσει τον αστυνομικό κλοιό και ξεκίνησαν να σκίζουν αφίσες της παράστασης, να χλευάζουν τον κόσμο που είχε πάει να δει το έργο, να εξαπολύουν απειλές, ενώ έφτασαν στο σημείο να επιτεθούν και σε κόσμο. Ένας από αυτούς, ένα παιδί που χτες έζησε καλύτερα από τον καθένα τις επιπτώσεις της νοοτροπίας «αυτό δε θα γίνει, γιατί έτσι θέλω εγώ», ήταν ο Μανώλης. Ο Μανώλης είναι συντάκτης της εφημερίδας Lifo, καθώς και άλλων ηλεκτρονικών εντύπων -αλλά και μια από τις πιο αγαπημένες προσωπικότητες του ελληνικού Twitter. Χτες το βράδυ, το timeline του δεν ήταν αυτό που ξέρουμε και αγαπάμε τόσο καιρό, αλλά μια σειρά από απανωτές «γροθιές» στο πρόσωπο, τόσο για όσους τον γνωρίζουμε από κοντά όσο και για όλον αυτόν τον κόσμο που δεν τον ξέρει αλλά είχε καθηλωθεί μπροστά από την οθόνη του υπολογιστή του να διαβάζει τα αίσχη που συνέβησαν χτες στο Χυτήριο. Παρακαλούμε διαβάστε όλη την αφήγηση που ακολουθεί (τα στοιχεία του έχουν καλυφθεί για λόγους προσωπικής ασφάλειας):\nΤο «ευχάριστο» στην όλη υπόθεση είναι πως ο Μανώλης είναι καλά, τουλάχιστον σωματικά. Είναι όμως και το μοναδικό. Γιατί μπροστά στον φόβο και το αίσθημα απειλής που νιώθει τώρα αυτός ο άνθρωπος, καθώς μετά από όσα είδε και έζησε -μόνο και μόνο επειδή πήγε να κάνει το αυτονόητο, να τελέσει το δημοσιογραφικό του καθήκον- δε μπορεί να εμπιστεύεται κανέναν, ούτε καν την Ελληνική Αστυνομία, μερικές μελανιές παραπάνω δεν θα ήταν τίποτα αν μπορούσε να είναι σίγουρος πως η κοινωνία στην οποία ζει θα τον υποστηρίξει και θα πάρει το μέρος του.\nΓια ποια κοινωνία μιλάμε όμως, ακριβώς; Αυτή που δίνει βήμα σε άτομα φανατισμένα να επιβάλλουν τις όποιες απόψεις τους με το έτσι θέλω, ασκώντας βία και «πουλώντας» τσαμπουκά σε ανυπεράσπιστους πολίτες; Αυτή της οποίας οι άνθρωποι που υποτίθεται είναι καθήκον τους να μας προστατεύουν, κάνουν τα στραβά μάτια όταν η κατάσταση αγριεύει; Ή μήπως αυτή που βγάζει στο περιθώριο όσους έχουν διαφορετικές γνώμες, πιστεύω, γούστα; Διάβασα κάπου χτες πως η επίθεση απέναντι στον Μανώλη έγινε επειδή είναι «διαφορετικός». Να σε ρωτήσω όμως κάτι; Ποιος από εμάς είναι ίδιος με τον άλλον;\nΓια το κλείσιμο αυτού του κειμένου, ωστόσο, μία είναι η ερώτηση που θέλω να σκεφτείς. Από εδώ και πέρα -αν και ήδη έχουν γίνει πολλά που θα έπρεπε να είχαμε προλάβει- εσύ κι εγώ, τι μπορούμε να κάνουμε;\nΑναρτήθηκε από ΠΑΤΑΤΑ NEWS στις 4:59 μ.μ.